Diari Oficial de la Generalitat Valenciana


Sumari del DOGV 1478, del 06-02-1991 (1991/800690)

ORDRE de 2 de gener de 1991, del Conseller de Cultura, Educació i Ciència, per la qual es convoca un programa de formació permanent per a la incorporació dels mitjans àudio-visuals en l'aula, dirigit al professorat i als centres docents de nivells no universitaris.
-------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/01/02/(3)/dof/vci/html**

### Dades del document

Número de DOGV
:   1478

Data del DOGV
:   06-02-1991

Secció del DOGV
:   DISPOSICIONS GENERALS

Número del document
:   1991/800690


Data del document
:   02-01-1991

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 2 de gener de 1991 de la Conselleria de Cultura, Educació i Ciència, per la qual convoca un programa de formació permanent per a la incorporació dels mitjans àudio-visuals en l'aula, dirigit al professorat i als centres docents de nivells no universitaris.  
Dins el programa institucional de mitjans àudio-visuals de la Conselleria de Cultura, Educació i Ciència referit al projecte per a la reforma de l?ensenyament emprés per l'administració, es planteja la necessitat d'un ampli pla de coneixement i utilització didàctica dels materials àudio-visuals que done suport al canvi en la concepció del currículum escolar, objectiu fonamental d?aquesta reforma.  
En aquest sentit, la incorporació del material i dels programes àudio-visuals en l'aula és un instrument pedagògic necessari i un recurs didàctic per a tots els nivells i totes les matèries curriculars, que proporcionarà al professorat els mitjans perquè aquest procés es puga dur a terme.  
Atès que la finalitat d'aquesta iniciativa és aconseguir en els centres d'ensenyament un clima que afavoresca l'elaboració de projectes col·lectius i la necessària renovació pedagògica, correspondrà als centres, per mitjà dels consells escolars respectius, proposar els professors i professores per a participar en els programes de formació del professorat col·laborar en la mesura de les seues possibilitats en la realització i consecució dels objectius marcats.  
Per aixà, i fent ús de les atribucions que em confereix l'article 35 de la Llei 5/1983, de 30 de desembre, de Govern Valencià,  
ORDENE:  
Primer. Convocatòria  
Convocar un programa de formació permanent d'incorporació dels mitjans àudio-visuals en l'aula, destinat al professorat de tots els nivells i àrees curriculars dels centres públics i privats concertats de la Comunitat Valenciana.  
Segon. Finançament  
El finançament d?aquest programa anirà a càrrec del capítol II i de la línia pressupostària corresponent al capítol IV del pressupost de 1991.  
Tercer. Organització  
L?organització de les diferents etapes del programa de formació correspon a la Direcció General d'Ordenació i Innovació Educativa.  
Quart. Objectius  
L?objectiu del programa és la incorporació dels mitjans àudio-visuals en els centres docents no universitaris, en les diferents àrees i matèries curriculars, com a instrument de suport didàctic. Aquest objectiu comporta el coneixement dels diversos materials ' àudio-visuals, la seua utilització en l'aula i la reflexió sobre el seu valor didàctic.  
Cinquè. Participació  
El programa va dirigit al professorat i als centres públics i privats concertats d?ensenyament de nivell no universitari de la Comunitat Valenciana.  
Durant el segon i el tercer trimestre del curs 1990/91 s'impartiran, amb caràcter experimental, els mòduls corresponents a la primera part del curs, a Elx, Torrent i València.  
Es convoquen 60 places (57 d'oferta pública i 3 de lliure designació per l'administració, destinades aquestes últimes a la preparació de futurs tutors de programa).  
Fins un màxim d'un 5% de les places es destinarà al professorat de centres privats concertats.  
La distribució de les places d?oferta pública és la següent:  
- Per nivells educatius:  
18 per a professors d'EM  
39 per a professors d'EGB, Pre-escolar i EPA  
- Per zona:  
19 per a Elx  
19 per a Torrent  
19 per à València  
Els centres participants proposaran un professor o professora amb el perfil següent:  
- Estar en activitat i amb destinació definitiva al centre, per als funcionaris docents.  
- Tenir un contracte indefinit, per al professorat de centres privats concertats,.  
Sisé. Estructura del programa  
La durada del programa serà de tres cursos acadèmics i constarà de les fases següents:  
Fase A: Inicial. En el segon i tercer trimestre del curs 90/91 i durant els dos primers trimestres del curs 91/92. En total, s'impartiran 300 hores. Els mòduls tindran lloc a les vesprades, una vegada a la setmana, de 17,30 a 21 hores i, durant les tres primeres setmanes de juny, de 17.a 21 hores, a Torrent, València i Elx. En aquests períodes s?estudiaran i analitzaran els mitjans àudio-visuals i es reflexionarà sobre les propostes didàctiques per a la introducció d?aquests mitjans en l'aula, amb la finalitat d?aconseguir una perfecta comunicació àudio-visual.  
 Fases B i C: De seguiment, amb treballs en el mateix centre 1 en seminaris permanents. Durant aquestes fases els professors i professores que participen en el programa coordinaran les activitats àudio-visuals del centre d?acord amb la direcció d?aquest, col·laborant en la realització de programes específics que es preparen en els diferents nivells i àrees curriculars, orientant els companys del centre per a aconseguir la incorporació i producció del material àudio-visual.  
Així mateix, una vegada acabada l?etapa de formació, el professorat participarà en reunions de treball, almenys una vegada al mes, amb l'assessorament dels assessors de reforma i dels CEP, amb la finalitat de reflexionar sobre la didàctica i els continguts dels programes que calga elaborar.  
Seté. Continguts del programa  
Els continguts que s'impartiran durant la fase A seran els següents:  
1. Els mitjans àudio-visuals  
Estudi comparatiu dels diferents mitjans. La preparació de programes en diferents suports.  
2. La imatge  
Característiques de la imatge. Denotació i connotació.  
3. De la imatge estàtica a la imatge dinàmica.  
El còmic. La ràdio. La publicitat. El cinema.  
4. Televisió i vídeo  
Anàlisi de programes.  
5. La realització de programes didàctics en els diferents, suports, nivells i matèries.  
La fase A es realitzarà com indica el punt sisé.  
Les fases B i C es portaran a terme amb els participants de la fase A durant el tercer trimestre dels cursos 91/92 i al llarg del curs 92/93.  
Vuitè. Cursos que s'ofereixen  
Els cursos es realitzaran a Elx, Torrent i València, d'acord amb l'apartat cinquè d'aquesta ordre.  
Novè. Condicions de participació  
Les condicions de participació seran les següents:  
a) La matrícula i l'assistència als cursos serà gratuïta.  
b) Durant les fases B i C, el professorat participant dedicarà tres hores setmanals de les seues hores complementàries de còmput setmanal (professorat d?EGB) i tres hores setmanals de les seues hores complementàries recollides en l'horari individual, del seu còmput setmanal (professorat d'EM), a la coordinació de les activitats àudio-visuals i a la preparació dels programes didàctics específics.  
El consell escolar hauria d'aprovar aquest horari perquè les diferents fases puguen portar-se a terme.  
c) Durant les fases B i C el professorat participant realitzarà un mínim de quatre programes didàctics en suport àudio-visual dels quals la meitat almenys es realitzaran en suport vídeo.  
Una vegada avaluats aquests programes en les reunions periòdiques mantingudes amb els diferents coordinadors, se?n trametrà una còpia al Servei de Formació del Professorat de la Direcció General d'Ordenació i Innovació Educativa.  
Si els centres no compten amb el suport necessari per a la realització dels esmentats programes àudio-visuals, podran utilitzar material existent als centres de professors corresponents.  
d) Durant les fases A i B, es pagaran les despeses de desplaçament valorades segons l?import dels bitllets en serveis públics des del lloc de residència a la ciutat on es faça el curs i viceversa, al professorat participant que tinga el lloc de residència i el centre de treball fora del lloc on es facen les activitats de formació, en un radi superior a 20 Km. El professorat que necessite viatjar amb vehicle particular haurà de sol·licitar, una autorització prèvia al Servei de Formació del Professorat de la Direcció General d'Ordenació i Innovació Educativa perquè li siga pagat l?import.  
e) Els professors i professores participants tindran l'obligació d'assistir a la totalitat de les classes i a realitzar totes les activitats programades en el curs, inclosa la memòria d?activitats.  
Deu. Criteris de selecció i barem  
Els aspirants seran seleccionats d'acord amb els requisits i criteris preferents que s'indiquen en el barem següent:  
a) Centres i professorat que participen en els plans experimentals de reforma educativa, justificat mitjançant un informe signat pel cap del Programa d'Innovació i Reformes Experimentals de la Conselleria de Cultura, Educació i Ciència (fins a 5 punts).  
b) Centres i professorat que participen en els projectes i en les activitats que organitzen els CEP, justificat mitjançant un informe signat pel director del CEP (fins a 5 punts).  
c) Centres i professorat que hagen participat o que participen en les convocatòries públiques de projectes d'investigació, experimentació i innovació educativa (fins a 5 punts).  
d) Centres i professorat que impartesquen l'ensenyament en valencià (fins a 5 punts).  
e) Centres i professorat que realitzen activitats relacionades amb la incorporació de mitjans àudio-visuals en l'aula en els diferents nivells i matèries curriculars, justificat mitjançant un informe d'aquestes activitats del director, amb el vist-i-plau del consell escolar (fins a 5 punts).  
f) Currículum del professorat proposat:  
- Expedient acadèmic (fins a 3 punts)  
- Participació en grups i seminaris didàctics en relació amb la matèria del curs (fins a 5 punts).  
- Participació en treballs d'investigació científica o didàctica relacionats amb la matèria objecte del curs (fins a 3 punts)  
- Publicacions de caràcter científic o didàctic relacionades amb els objectius del curs (fins a 3 punts)  
- Altres mèrits que, a parer del participant, tinguen relació amb els objectius d'aquests cursos: cursos, jornades, etc. (fins a 3 punts)  
Total: 42 punts  
Onze. Avaluació  
L?avaluació del professorat participant es farà tenint en compte el rendiment obtingut en els aspectes teòrico-pràctics del curs, la realització de programes àudio-visuals específics al llarg d'aquest i la qualitat de la memòria final.  
L?avaluació global dels assistents s'expressarà en una acta en termes d?«apte» o «no apte». En aquesta avaluació es consideraran com a elements a tenir en compte tant el rendiment obtingut, com les faltes d'assistència no justificades, i l'incompliment d'algun dels termes de la convocatòria.  
Dotze. Documentació  
Les sol·licituds es realitzaran mitjançant una instància individual dirigida a la Direcció General d'Ordenació i Innovació Educativa i s'hi adjuntaran els documents següents:  
1. Fotocòpia de l'acta del Consell Escolar per la qual el centre acredita participar en aquesta convocatòria, proposant el professor o professora, i en què conste l'acceptació expressa de complir les condicions exigides en aquesta ordre.  
2. Informe del director del centre aprovat pel consell escolar en què es detallen les activitats dutes a terme al centre en relació amb els mitjans àudio-visuals en l'aula.  
3. Currículum professional del professor o la professora sol·licitant, documentalment justificat.  
4. Informe o informes signats per l?organisme competent, si és el cas, de complir alguns dels criteris que s?estimen com a prioritaris per a participar en el programa.  
Tretze. Termini i lloc de presentació de sol·licituds  
El termini de presentació de sol·licituds serà de 20 dies hàbils a partir de la data de publicació d?aquesta ordre en el Diari Oficial de la Generalitat Valenciana.  
Les sol·licituds podran presentar-se als Serveis Territorials de Cultura i Educació d'Alacant, Castelló i València, als centres de professors o per qualsevol dels mitjans que estableix l'article 66 de la Llei de Procediment Administratiu.  
Les sol·licituds s'ajustaran al model d'instància de l'annex I d'aquesta ordre.  
Catorze. Comissió de selecció  
La convocatòria serà resolta per una comissió presidida pel Director General d'Ordenació i Innovació Educativa o persona en qui delegue, i composta per:  
- Un representant de la Direcció General de Règim Econòmic i de Personal, designat pel director general corresponent, amb nivell de cap de servei.  
- El Cap del Servei de Formació del Professorat.  
- El Cap del Programa d'Innovació i Reformes Experimentals.  
- Un coordinador o coordinadora del Programa d'Innovació i Reformes Experimentals en l?àrea artística, a proposta del Director General d'Ordenació i Innovació Educativa  
- Un assessor o assessora tècnico-pedagògic de CEP, especialista en la matèria, a proposta del Director General d'Ordenació i Innovació Educativa.  
- Un professor o professora d'EM, especialista en la matèria, a proposta del Director General d'Ordenació i Innovació Educativa.  
- Un professor o professora d'EGB, especialista en la matèria, a proposta del Director General d'Ordenació i Innovació Educativa.  
Actuarà com a secretari funcionari de la Direcció General d'Ordenació i Innovació Educativa, designat pel director general  
A les reunions de la comissió podran assistir representants dels sindicats que formen part de la mesa sindical sectorial d'educació, amb veu, però sense vot.  
Quinze. Exposició pública de les llistes de seleccionats i reclamacions  
La llista de seleccionats es farà pública a la Conselleria de Cultura, Educació i Ciència, als centres de professors i als serveis territorials de cultura i educació, i hi haurà un termini de set dies per a reclamar davant la Direcció General d'Ordenació i Innovació Educativa, que resoldrà les reclamacions que s'hi presenten.  
Una vegada resoltes les reclamacions, es farà pública la llista definitiva del professorat seleccionat, i la Direcció General d'Ordenació i Innovació Educativa n?assabentarà els interessats, els Serveis Territorials de Cultura i Educació i els centres de professors.  
Setze. Expedició de certificats  
La Direcció General d'Ordenació i Innovació Educativa expedirà el diploma corresponent als professors i professores participants que siguen considerats aptes, per a això tindrà en compte les actes presentades pel coordinador o coordinadora del programa.  
Els participants considerats no aptes rebran un certificat d'assistència si aquesta ha sigut superior al 75% de les sessions.  
DISPOSICIO FINAL  
Es faculta la Direcció General d'Ordenació i Innovació Educativa per a resoldre i dictar les mesures necessàries per a complir aquesta convocatòria.  
València, 2 de gener de 1991.  
El Conseller de Cultura, Educació i Ciència,   
ANTONI ESCARRE I ESTEVE  
ANNEX I  
Instància de sol·licitud  
Nom   
amb NRP , sol·licita le siga concedida una plaça per a participar en el Programa de Formació Permanent d'incorporació dels audio-visuals en l'aula, convocat per Ordre de la Conselleria de Cultura, Educació i Ciència, de 2 de gener de 1991, i està interessat a assistir. al curs que es fa a,   
A) Dades del centre  
Tipus de centre: Públic Privat concertat   
Nom del centre   
Adreça   
Localitat CP   
Telèfon   
 Preescolar EGB BUP FP Bat. exp.  
Enseny. que imparteix   
Nombre d'alumnes   
Nombre total de professors  
del centre   
Nombre de grups en cada ni-  
Vell   
B) Dades personals del professor  
Cognoms i nom   
DNI núm   
Adreça CP   
Localitat Tel.   
DNI   
C) Dades professionals  
1. Especialitat   
2. Àrea o assignatura que enseny   
D) Requisits que compleix el professor  
a) Participa amb el centre en els plans experi-  
mentals de reforma educativa SI NO  
- Anys en què participa en l?experiència   
b) Participa en el centre en projectes i activi-  
tats que organitza un CEP SI NO  
- Anys en què ha participat en aquests  
projectes   
- CEP que ho certifica   
c) Participa en les convocatòries públiques de  
projectes d?innovació, investigació i experimentació  
educativa SI NO  
- Títols dels projectes   
- Anys en què participa   
d) Imparteix l'ensenyament en valencià SI NO  
e) Es realitzen activitats relacionades amb l'in-  
corporació dels mitjans audio-visuals en l'aula SI NO  
f) Participa en grups i seminaris didàctics en re-  
lació amb la matèria del curs SI NO  
g) Participació en activitats de caràcter científic  
o didàctic SI NO  
h) Té publicacions de caràcter científic o didàc-  
tic en relació amb els objectius del curs SI NO  
i) Número de publicacions   
 , d de 1991.  
 Signat:  
DIRECCIÓ GENERAL D?ORDENACIÓ I INNOVACIÓ EDUCATIVA  
ANNEX II  
Informe del Director del Centre aprovat pel Consell Escolar sobre les activitats d'incorporació dels àudio-visuals als centres seguint l?esquema següent:  
1. Activitats amb mitjans àudio-visuals:,   
a) Nivell en què s'incorporen.   
b) Area o matèria en què s'incorporen.   
c) Suport àudio-visual que s'utilitza.   
d) Temàtica o bloc temàtic on s'incorpora l?àudio-visual.   
e) Títols dels programes elaborats al mateix centre.  
2. Activitats sobre els mitjans àudio-visuals   
a) Forma d?activitat: taller.   
b) Nivell en què s'imparteix   
c) Mitjà àudio-visual que s'estudia  
3. Projectes previstos pel centre sobre activitats àudio-visuals per al curs escolar 90/91.


Còpia Permalink ELI